### Beslutningstema

I denne sag skal det besluttes, om kommunen skal tilslutte sig udpegningen Nationalt kulturmiljø.

### Sagsfremstilling

[adresse] og Kulturstyrelsen (bilag B) har den 4. juni 2025 sendt en høring i forbindelse med udpegningen af 16 nationale kulturmiljøer i [adresse]. [adresse] er blandt de 16 udpegede byer (bilag C). Høringsfristen er den 5. september 2025.

Udpegningen følger i store træk Tønder Kommunes eksisterende udpegning af værdifulde kulturmiljøer, der er baseret på KIP-metoden og [adresse] (udarbejdet i forbindelse med UNESCO-udpegningen af [adresse]). Udpegningen er en anerkendelse af Tønder Bys kulturhistoriske værdier og det mangeårige arbejde, som borgere, foreninger og institutioner har ydet for at bevare og udvikle bymidten som et helstøbt kulturmiljø. Styrelsen beder Kommunalbestyrelsen tilkendegive om man ønsker at tilslutte sig udpegningen (Bilag B).

**Konsekvenser af udpegningen**
Såfremt Tønder By udpeges som nationalt kulturmiljø, vil området fremover være omfattet af de nationale interesser i kommuneplanlægningen, jf. planloven. Det betyder, at Slots- og Kulturstyrelsen vil kunne gøre indsigelse med vetovirkning mod kommuneplaner, tillæg og lokalplaner, der ikke er i overensstemmelse med hensynet til bevaring og udvikling af det nationale kulturmiljø i overensstemmelse med teksten, der er i høring. Styrelsen kan kun varetage udpegningen og kan således ikke lægge et helhedssyn på planlægningen. Udover redegørelse for de enkelte byer peges der også på en række sårbarheder og anbefalinger sammenfattet i efterfølgende paragraf. Sårbarhederne giver en indikation af, i hvilke situationer styrelsen kan tænkes at gøre indsigelser imod kommunes planer.

Styrelsen peger i høringen på, at ældre bymiljøer rummer vigtige kulturhistoriske værdier, men også kan være sårbare over for forandringer. Der fremhæves bl.a. følgende risici:
- Store ændringer i bystruktur og gadenet
- Nybyggeri, der ikke tilpasses det historiske miljø
- Ændringer i bygningers anvendelse og tekniske installationer

Det anbefales, at kommunerne arbejder helhedsorienteret og overvejer at udarbejde en kulturarvsmasterplan. Der bør også være opmærksomhed på funktionelle ændringer, som kan påvirke kulturmiljøets karakter, f.eks. affaldsløsninger, el-ladestandere og ændret anvendelse af stueetager.

**Forvaltningens bemærkninger**Forvaltningen anerkender udpegningens værdi, men gør opmærksom på, at den ikke i sig selv løser de bagvedliggende udfordringer, som mange kulturmiljøer står overfor herunder manglende befolkningsvækst og vanskeligheder med at tiltrække investeringer og udvikling i et sårbart kulturmiljø. Forvaltningen bemærker, at inden for udpegningen er det kun området ved [adresse], der ikke er lokalplanlagt. Inden for resten af udpegningen er der udarbejdet lokalplaner. Forvaltningen vurderer, at de gældende planer er i overensstemmelse med formålet med udpegningen. Aktuelt er der ikke behov for at opdatere lokalplanerne.

Valg af tilslutning til udpegningen (A) indebærer, at Tønder Kommune anerkender den nationale status og indgår i et tættere samarbejde med Slots- og Kulturstyrelsen om forvaltningen af kulturmiljøet. Det kan styrke synligheden og tiltrække opmærksomhed og ressourcer til området og arbejdet med kulturmiljøet, men indebærer samtidig, at staten får mulighed for at gøre indsigelse mod kommunale planer, som styrelsen vurderer ikke er i overensstemmelse udpegningsgrundlaget.

Omvendt vil et fravalg af udpegningen (B) give kommunen planlægningsmæssig frihed og mulighed for at videreføre det lokale kulturmiljøarbejde uden statslig indblanding. Det betyder, at området ikke opnår nationale status, og man fraskriver sig muligheden for at indgå et strategisk samarbejde med andre nationale kulturmiljøer om eventuelle fremtidige støtteordninger målrettet de udpegede kulturmiljøer.

Udvalget bedes tage stilling til én af følgende formuleringer i høringssvaret:

Birgitte Ravn har den [dato] vedtaget at anerkende udpegningen. Det er en ære at blive anerkendt i denne sammenhæng, og Kommunalbestyrelsen ser frem til den videre dialog og det fremtidige samarbejde om at sikre kulturmiljøets fortsatte værdi og betydning – både lokalt og nationalt.

Gurli Olesen har den [dato] vedtaget at takke for anerkendelsen, men har samtidig besluttet at frabede sig udpegningen som nationalt kulturmiljø. Kommunalbestyrelsen ønsker fortsat at arbejde målrettet med [adresse] værdifulde kulturmiljø, men vurderer, at udpegningen i sin nuværende form ikke understøtter dette arbejde tilstrækkeligt.

**Den fremtidige proces**Udpegningen af nationale kulturmiljøer skal efter høringsfristen forelægges den politiske forligskreds bag aftalen om opfølgning på evaluering af planloven. Den endelige udpegning vil efterfølgende blive offentliggjort i en rapport.

**Sammenfatning af høringssvar (Se bilag A)**Tønder Kommune udtrykker stor taknemmelighed over udpegningen af [adresse] som nationalt kulturmiljø og anerkender det arbejde, der ligger bag. Samtidig peger kommunen på en række udfordringer og forbedringsmuligheder, herunder behovet for økonomisk og administrativ støtte, en mere præcis afgrænsning og bedre sammenhæng med kommunens eksisterende kulturmiljøarbejde. Kommunen opfordrer til dialog med styrelsen og foreslår konkrete justeringer i både udpegning og kommuneplan.

**Bilag:**
Bilag A – Udkast til høringssvar
Bilag B – Høringsbrev af 4. juni 2025
Bilag C – Høring om udpegning som nationalt kulturmiljø

### Økonomi

Ingen relevans

### Lovgrundlag

Planloven

### Indstilling Fagchefen for Klima, Plan og Udvikling indstiller,

at udvalget tilslutter sig høringssvar A og anerkender udpegningen, og

at indstillingen videresendes til Økonomiudvalget og Kommunalbestyrelsen

### Beslutning

Indstillingen anbefales.

Nils Eriksen deltog ikke i mødet.